**Здравейте Уважаеми Колеги**,

Имаме удоволствие да ви поканим за участие в Шестото издание на Международното състезание по английски език **HIPPO**, което ще се проведе за пети път с участието на България. Състезанието се организира от италианската фирма **Global Input**, а координатор за България е **Пиърсън – Лонгман**.

Състезанието ще протече в следните три кръга:

Предварителен – провежда се в училището кандидат на **23 – 24.02.2018 година;**

Полуфинален – провежда се в училището кандидат на **16 – 17.03.2018** **година**;

Финален – провежда се в Лидо ди Йезоло на **12 – 13.05.2018 година**.

Ако проявявате интерес, моля прочетете внимателно **Регламента** на състезанието, след което попълнете **Заявката**за участие /подписана и подпечатана от Директора на училището/  и я върнете най-късно до **30.01.2018 година** на следния имейл**hippo-bulgaria@mbox.contact.bg****.**Ще ви бъде изпратен код, с който да се впишете в електронната платформа на състезанието, където трябва да попълните и информация за  участниците. Системата сама ще генерира състезателни номера на учениците ви. Ако възникнат някакви въпроси, моля не се колебайте да пишете на същия адрес или ползвайте телефон **0884 662 038**. Уведомяваме ви също така, че попълнената **Заявка за участие**, представлява съгласие с **Регламента на състезанието**, поради което, ви молим да го прочетете внимателно. Крайният срок за корекции в информационната система е **31.01.2018 година**. След тази дата корекции ще са невъзможни. След това ще получите инструкции за плащане на таксата за участие в размер на 12 лева за всеки участник. Два лева от всеки един от участниците ще останат за училището във връзка с организацията по провеждане на състезанието, а десет лева такса за участие ще бъдат преведени по сметка.

**Уважаеми Колеги**,

Обръщаме ви внимание, че при класиране за участие във Финалния кръг на състезанието, който ще се проведе в Лидо ди Йезоло – Италия, на 12 – 13.05.2018 година, разходите по транспорт на състезателите и придружаващите ги лица са за тяхна сметка. Организаторите ще подсигурят настаняване на база полупансион /2 нощувки + закуски и вечери/ за финалиста и учителя, който го придружава.

Като ви пожелаваме Успешна Нова Година, оставаме с очакване да участвате в**HIPPO 6**.

**ЕКИП НА ПИЪРСЪН – ЛОНГМАН БЪЛГАРИЯ**